

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 37/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 739/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΡΘΦΩΨΑ-Μ5Ω** | **«Έκδοση ψηφίσματος για το θάνατο Προέδρου της Τοπικής Κοινότητας Ράχης Θωμά Μανώλη»** |

Στην Άρτα σήμερα την εικοστή ενάτη (29η) του μηνός Δεκεμβρίου του έτους 2018 ημέρα Σάββατο και ώρα 13.00, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 31660/29-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Νταλάκας Δημήτριος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος 14. Γραμματικού-Παπατσίμπα Θεανώ 15. Μιλτιάδους Γεώργιος 16. Κουτρούμπα Άννα-Μαρία 17. Βλάχος Μιχαήλ | 1. Στασινός Παύλος 2. Παπαμιχαήλ Κων/νος 3. Κοσμάς Ηλίας 4. Ντέμσια Αικατερίνη 5. Ζυγουβέλης Παναγιώτης 6. Παπαλέξης Ιωάννης 7. Βασιλάκη -Μητρογιώργου Βικτωρία 8. Κατσαντούλα Αναστασία 9. Βλάρας Γρηγόριος 10. Κιτσαντά Ευαγγελίτσα 11. Ξυλογιάννης Άγγελος 12. Παπακίτσος Στέφανος 13. Παπαιωάννου Κων/νος 14. Μπαλάγκας Γεώργιος 15. Παπάζογλου Χαράλαμπος 16. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων .

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος κήρυξε την έναρξη της συνεδρίασης και εισηγούμενος το μοναδικό θέμα της ημερήσιας διάταξης: «**Έκδοση ψηφίσματος για το θάνατο Προέδρου της Τοπικής Κοινότητας Ράχης Θωμά Μανώλη»** ανέφερε τα εξής:

Προτείνω στη μνήμη του εκλιπόντος Προέδρου της Τοπικής Κοινότητας Ράχης Θωμά Μανώλη ο οποίος τίμησε την Τοπική Αυτοδιοίκηση για πολλά χρόνια, από τις θέσεις του Τοπικού Συμβούλου Κοινότητας Ράχης, του Δημοτικού Συμβούλου ,του Προέδρου Δημοτικού Συμβουλίου πρώην Δήμου Αμβρακικού και του Πρόεδρου της Τοπικής Κοινότητας Ράχης του Δήμου Αρταίων να τηρήσουμε ενός λεπτού σιγή και να προβούμε στην έκδοση ψηφίσματος.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10

**ΑΠΟΦΑΣΙΖΕI ΟΜΟΦΩΝΑ**

Α.-  Την έκδοση του κατωτέρω ψηφίσματος για το θάνατο του Προέδρου της Τοπικής Κοινότητας Ράχης Θωμά Μανώλη:

1. Εκφράζει τα συλλυπητήριά του στην οικογένεια του εκλιπόντος, ο οποίος τίμησε την Τοπική Αυτοδιοίκηση για πολλά χρόνια από τις θέσεις του Τοπικού Συμβούλου Κοινότητας Ράχης, του Δημοτικού Συμβούλου και του Προέδρου Δημοτικού Συμβουλίου Αμβρακικού και του Πρόεδρου της Τοπικής Κοινότητας Ράχης του Δήμου Αρταίων.
2. Να παραστεί αντιπροσωπεία του Δημοτικού Συμβουλίου στη νεκρώσιμη ακολουθία
3. Να κατατεθεί στεφάνι στη μνήμη του εκλιπόντος
4. Να συνοδεύσει η Φιλαρμονική του Μ/Φ Συλλόγου «ΣΚΟΥΦΑΣ» τη νεκρώσιμη ακολουθία και
5. Να δημοσιευθεί το παρόν στον τοπικό Τύπο

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 739/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*